Entasis (arkitektfirma)

Entasis er et dansk arkitektfirma stiftet av Christian og Signe Cold i 1996.  
Firmaet har tegnet flere markante bygninger og mottatt mange priser.

Deres første store prosjekt var ny hovedinngang til København Zoo. Anlegget består av tre bygninger, den ene danner portal til haven. I tillegg finnes et auditorium og en undervisningsavdeling. Det sto ferdig i 1998. Andre prosjekter de har stått bak er blant annet Emaljehaven i København; i samarbeid med CREO, og Svanemøllens kaserne. Boligbebyggelsen Emaljehaven fikk Betonelement-Prisen i 2009.

I 2006 ble Christian og Signe Cold tildelt Eckersbergmedaljen for blant annet 
hovedinngangen til Zoo, utbyggingen av Kildeskovhallen, en daginstitusjon på Vesterbro og Svanemøllens kaserne.

Arkitektene vant en åpen arkitektkonkurranse om utviklingen av Carlsberg Byen i 2007.
 To år senere vant planen førstepris innen sin kategori under World Architecture Festival.
I tillegg til ovennevnte utmerkelser mottok Entasis Nykredits Arkitekturpris i 2009.

Referanser

Eksterne lenker
 

Danske arkitektfirmaer
Selskaper etablert i 1996
Mottakere av Eckersbergmedaljen
Arkitektur i 1996
1996 i Danmark